
01 OPENING SEQUENCE WITH TITLE AND CREDITS

CUT TO
02 EXT / ON HIGHWAY TO CHIANGMAI / MORNING

โจขับรถของเขามุ่งหน้าไปจังหวัดเชียงใหม่จุดหมายปลายทางคือบัวขาววิลเลจ / ภาพใกล้เห็นสีหน้าของโจดูมีความสุขแสงแดดอ่อนๆยามเช้ายามเช้าส่องกระทบใบหน้าของเขาเป็น ช่วงๆ / โดรนช็อต เห็นรถของโจวิ่งผ่านเนินเขาสวยงามสลับซับซ้อนก่อนถึงจังหวัดเชียงใหม่  
super : กราฟฟิคแผนที่เส้นทางกรุงเทพ – เชียงใหม่ - อ.แม่แตง

โจ (VO).

         วันนี้ผมไปเชียงใหม่ ก็ได้งานใหม่ มาคิดเมนูให้ค่ายมวยดัง ได้เคาะสนิม จับกระทะกับตะหลิวอีกครั้ง 
CUT TO

03 INT / GYM / DAY

sfx: ป๊าบๆ ตุ๊บๆ อุ๊ก! เสียงหมัด เสียง เตะ ถีบ รัวๆ
บนเวทีมวย / โจกำลังโดนทั้งเตะ / โดนทั้งต่อยรัวๆ / เทรนเนอร์รัวหมัดใส่โจ /  โจหอบแฮ็กๆเหนื่อยแทบขาดใจ / เขาฝืนพูดกับเทรนเนอร์

โจ

                                                    ท่าชวาซัดหอกมันเป็นยังไงอะพี่ 

เทรนเนอร์
				          นี่ไงชวาซัดหอก!

ทันทีที่โจชกหมัดซ้ายไปที่เทรนเนอร์ เทรนเนอร์เก้าฉากรับวงนอก / เมื่อฉากเสร็จแล้วจึงใช้ศอกขวาของเค้าฟันไปที่ชายโครงด้านขวาของโจเต็มแรง เสียงดังป๊าบ! / โจอ้าปากร้องโอยย!
					โจ
โอยยย!! หอกพี่คมสัสๆเลย  
 
ภาพ slow motion เทรนเนอร์ฟันศอกไปที่ชายโครงขวาของโจ / ภาพ repeat ท่านี้มุมอื่น / เห็นโจหน้าเหยเก


ด้านล่างของเวทีมวย เห็นบัวขาวยืนมองยิ้มอยู่ / บัวขาวหันไปพูดกับผู้จัดการที่ยืนอยู่ข้างๆด้วยความสงสัย

บัวขาว
            คนนี้เหรอเชฟโจ ที่จะมาคิดเมนูอาหารให้เรา ท่าทางจะชอบเจ็บตัว มากกว่าอยู่ในครัว

              ผู้จัดการ
            ใช่แน่นอน! เชฟโจคนที่คุณนาคิน นักรีวิวอาหารชื่อดังแนะนำมา จะมาเริ่มงานวันที่ 1  
           แต่เค้ามาขอฝึกมวยก่อน  ผมว่าหมอนี่คงชอบต่อยมวยนะ ไม่ก็คงชอบความเจ็บปวด ฮ่าๆๆๆ

    บัวขาว
                 ตอนโทรคุยกัน ผมบอกเค้าไปว่าอยากได้เมนูอาหารที่แปลกๆหน่อย ธรรมดาไม่เอา จัดหนักหยั่งงี้ จะมีแรงยกกระทะมั้ยเนี่ย เดี๋ยวจะบอกไอ้อ้นให้ลดความแรงลงหน่อย            

ว่าแล้วบัวขาวก็โบกมือพร้อมอ้าปากส่งซิกให้เทรนเนอร์อ้นบนเวทีลดความแรงลง /เทรนเนอร์มองมาที่บัวขาวแล้วพยักหน้ารับ 

โจยังไม่หนำใจ พอตั้งหลักได้ / เค้าตะโกนบอกเทรนเนอร์ให้ใช้แม่ไม้มวยไทยกับเขาอีก / เทรนเนอร์มีสีหน้าชอบใจ

    โจ
ขอท่าหักงวงไอยราหน่อยพี่ 

เทรนเนอร์
		                  ขอเหมือนขอเพลงเลยนะ! เตะมาสิไอ้น้อง!

โจเตะขวาเข้ากลางลำตัวของเทรนเนอร์ / เทรนเนอร์ใช้มือซ้ายจับข้อเท้าโจไว้ แล้วสับศอกขวาลงที่ต้นขาของโจดังฉึก! / โจร้องด้วยความเจ็บปวด 

เทรนเนอร์
				       นี่ไง… หักงวงไอยรา!!!

     โจ
          โอ๊ยยยยย!!!!!

บัวขาวกับผู้จัดการมองหน้ากันแล้วส่ายหัว / บัวขาวยิ้มฟันขาวพร้อมกับบ่นพึมพำ

บัวขาว
                 		    นี่เหรอวะเบาหน่อยของไอ้อ้น ขาเป๋แน่!
CUT TO
				
04 INT / IN A KITCHEN AT BUAKAW VILLAGE / EVENING 

ภาพ cu ชิ้นเนื้อติดซี่โครง beef short ribs โดนย่างไฟท่วมอยู่บนเตาไฟ / ไฟแรงทำให้มันดูน่ากินมาก / โจค่อยๆคีบชิ้นซี่โครงนั้นมาวางลงบนเขียงไม้ที่ไว้ใช้เสิรฟ แล้วค่อยค่อยหยิบอีกชิ้นหนึ่งมาวางเฉียงปักเข้าไปที่ด้านข้างของซี่โครงชิ้นแรกราดน้ำซอส / โจยิ้มด้วยความพอใจ 
 
โจ (VO):
นี่ครับเนื้อซี่โครงย่าง บี๊ฟชอร์ตริ้บส์ รสชาดของเนื้อส่วนซี่โครงที่เข้มข้น อัดแน่น ผสานกับความ Juicy ที่เป็นเอกลักษณ์ของเนื้อบริเวณซี่โครง มีทั้งไขมันแทรก และคอลลาเจนต่างๆ อยู่ทั่วชิ้นเนื้อ ทำให้ความนุ่ม สม่ำเสมอ… 

โจชิม อาหารในจานแล้ว ยิ้มด้วยความพอใจ… 

sfx : ปั่กกกก!!

แต่ทันใดนั้นก็มีมีดปังตอเล่มนึงพุ่งมาปักบนฝาผนังครัว มันเฉียดโจไปนิดเดียว / กล้องแพนจากมีดไปรับหน้าโจ เขามีสีหน้าตกใจเล็กน้อย / โจหันไปมองที่มาของมีด  / เธอเป็นทอมอายุประมาณสี่สิบ ทำผมสี สักเต็มแขนสองข้าง หน้าตาดุไม่รับแขก 
     
				              แม่ครัว
               		     ได้ยินมาว่าแกแน่ สะเออะมาเป็นเชฟ  รู้มั้ยครัวที่นี่…ใครคุม?

โจมองด้วยหางตา / เขาไม่สนใจสิ่งที่แม่ครัวคนนั้นพูด / โจเก็บข้าวของเสร็จแล้วเดินออกจากครัวไป

FADE TO BLACK

05  EXT / ON THE ROAD TO MOUNTAIN TOP / MORNING

โจขับรถของเค้าขึ้นไปดอยแห่งหนึ่ง /รถวิ่งไปบนถนนลูกรัง ผ่านป่าละเมาะและทุ่งนา /เค้าจอดรถริมทางแล้วลงจากรถ สะพายเป้ใบนึง
CUT TO

06  EXT / IN THE WOOD IN COUNTRYSIDE / MORNING
โจเดินลุยเข้าไปในป่า /เค้าเดินลุยเข้าไปในป่า / โจไปหยุดลงที่ใต้ต้นไม้ใหญ่ต้นหนึ่ง มันคือต้นกำลังเสือโคร่ง / เขานั่งลงขุดดินลงไปเพื่อหาบางสิ่งที่อยู่ใต้ดิน / โจปาดเหงื่อแล้วล้วงหยิบมีดพกในเป้ออกมา / โจตัดเห็ดผิวตะปุ่มตะป่ำ เห็ดหายากชนิดหนึ่งของโลกที่พบได้ในจังหวัดเชียงใหม่แล้ว / โจยกเห็ดขึ้นมาดู / กล้องโคลสอัพเห็นแววตาของโจเป็นประกาย / เค้ารีบเก็บเห็ดใส่ลงไปในถุงซิปล็อกขนาดกลางแล้วเอมมันเก็บลงในกระเป๋าเป้ / แล้วกลับขึ้นรถขับออกไป      
โจ(VO)
วันนี้ผมเข้าป่ามหาเห็ดที่หายากที่สุดในโลกชนิดหนึ่ง มันไม่ได้เติบโตอยู่ใกล้ต้นโอ๊คเหมือนที่เมืองนอก แต่มันขึ้นอยู่ใกล้กับต้นกำลังเสือโคร่งบนดอยนี้

โจ
                           เจอแล้วเจ้าเห็ดทรัฟเฟิลเพื่อนยาก หนีมาซ่อนอยู่บนดอยนี่เอง! 
CUT TO

7 EXT / ON THE HIGHWAY BACK TO BUAKAW VILLAGE MAE-TANG / MORNING (continued)
โจขับรถกลับมาตามไฮเวย์ / ก่อนจะเลี้ยวเข้าไปในบัวขาววิลเลจ / ภาพถ่ายจากโดรนเห็นธรรมชาติอันสวยงามและความกว้างใหญ่ของบัวขาววิลเลจ / เห็นนาข้าวเขียวขจีที่ปลูกไว้รอบๆบริเวณ / โจจอดรถของเค้าแล้วลงเดินหายเข้าไปในอาคาร 
CUT TO

08 INT / GYM / DAY

sfx: ป๊าบๆ ตุ๊บๆ อุ๊ก! เสียงหมัด เสียง เตะ ถีบ รัวๆ
โจโดนหมัดแย็บ 2-3หมัดจนหน้าหงาย / โจพยายามยกการ์ดปิดป้องแต่ไม่สำเร็จ/เทรนเนอร์โหดรัวหมัด ตามด้วยเข่าและเตะจนเขาต้องถอยมาติดมุม / โจหอบแฮ่กๆแต่บอกเทรนเนอร์ให้ใช้แม่ไม้กับเขา  


โจ
 ขอแม่ไม้หน่อยสิพี่… เอาพีคๆนะ!

                  เทรนเนอร์

                            ยังไม่เข็ด… เอ้า! เอาจระเข้ฟาดหางไปเลยไอ้น้องชาย!

เทรนเนอร์ไม่รีรอ เขากระโดดตัวลอย/แล้วใช้ถ้าจระเข้ฟาดหางใส่โจ/โจโยกหัวหลบหวิดโดนเท้าของเทรนเนอร์ใหม่เพียงเส้นยาแดงผ่าแปด/ภาพซ้ำเป็นภาพสโลว์โมชั่น เห็นแม่ไม้มวยไทยท่าจระเข้ฟาดหางซัดใส่โจ / โจหวุดหวิดโดนน็อกไปเพียงนิดเดียว

เทรนเนอร์
       หลบเก่งนี่  งั้นต้องเจอ… ยอเขาพระสุเมรุ!

เมื่อโจหลบได้ เทรนเนอร์รีบใช้แม่ไม้มวยไทยอีกท่าหนึ่ง มันคือท่ายอเขาพระสุเมรุ / พอโจเหวี่ยงหมัดซ้ายใส่ / เทรนเนอร์ก้มหัวลงจนหมัดโจผ่านหัวไป แล้วสืบเท้าขวาไปข้างหน้า ก่อนที่จะชกหมัดเสยเข้าไปที่ปลายคางของโจ / โจหงายหลังล้มลงไปนอนพังพาบ
sfx: พลั่ก!

(ภาพเฟดดำ มีดาวดวงเล็กๆลอยไปมา)
FADT TO BLACK

09 INT / IN A KITCHEN AT BUAKAW VILLAGE / EVENING 

โจกำลังง่วนในครัว / เขากำลังเอาเห็ดทรัฟเฟิลใส่เข้าไปในหนังไก่ตัวหนึ่ง / เขาจับไก่ทั้งตัวตั้งขึ้นดูคล้ายภูเขาไฟ / แล้วเอาไก่เข้าเตาอบ / พอเอาออกมาก็เสียบไก่ลงบนแท่นแล้วราดซ้อส ก่อนจะจุดไฟจนลุกท่วมดูน่ากินมาก 
โจ(VO)
ฮ่าๆๆ นี่คือไก่อบทรัฟเฟิลภูเขาไฟพระสุเมรุ เมนูฟิวชั่นนี่แหละผมคิดออกตอนพี่เค้าใช้ท่าไต่เขาพระสุเมรุ โดนศอกปักหัว ร่วงคาเวที อร่อยแน่ เพราะได้เห็ดทรัฟเฟิลสดๆมาจากในป่าบนดอย กลิ่นหอมรัญจวนมาก!     

แต่ทันใดนั้น… มีน้ำสาดเข้ามาใสไก่ของโจจนไฟที่กำลังลุกดับไป / กล้องแพนไปรับแม่ครัวตรวจแสบยืนถือถังน้ำอยู่ด้านหลังโจ / โจโมโหเลยเดินเข้าไปหาเธอ / ทั้งสองยืนประจันหน้า / บรรยากาศมาคุ ตึงเครียด

แม่ครัว
               		                          อย่างี่เง่า เล่นบ้าๆในครัวของชั้น!

  โจ
 			เล่นที่ไหน ผมทำไก่อบภูเขาไฟ ไม่รู้จักเหรอ?

แม่ครัว
               		                    หนอย… นี่มาหาว่าชั้นโง่เหรอ ไปตายซะเถอะ!

แม่ครัวตัวแสบพูดจบก็ออกอาวุธใส่โจทันที / มีทั้งหมัด ทั้งเตะต่อย / โจหลบป้องกันตัวอย่างว่องไว / เธอรุกอย่างต่อเนื่องสมกับเป็นแม่ครัวประจำค่ายมวย

09B EXT / TERRACE OUTSIDE KITCHEN AT BUAKAW VILLAGE / EVENING (continued action scene)

เธอถีบอกโจกระเด็นออกมาตรงลานด้านนอกครัว / โจสู้กลับด้วยลีลามวยไทย / ทั้งสองบู๊สู้กันอยู่นอกครัวผลัดกันรับผลัดกันรุก / ในที่สุดผู้จัดการเดินเข้ามาตะโกนลั่นให้หยุด

ผู้จัดการ
             หยุดๆๆ หยุดเดี๋ยวนี้นะเฟิร์น!เธอไปทำเค้าทำไม?

  แม่ครัว
                   ก็มันจุดไฟลุกท่วมในครัวหนู หนูกลัวไฟไหม้

    โจ
 	          พี่เค้าไม่เคยเห็นไก่อบภูเขาไฟครับ

แม่ครัว
                     นี่แกยังจะว่าชั้นโง่อีก เดี๋ยวปั่ด…

แม่ครัวตั้งยกการ์ดตั้งท่าจะชก/ ผู้จัดการยกแขนกันไว้/เขาหัวเราะแล้วบอกแม่ครัวตัวแสบ/เธอจ้องหน้าโจเขม็ง 

ผู้จัดการ
ฮ่าๆๆๆ นี่เชฟโจ เชฟมือดีที่พี่นาคินแนะนำมา พี่บัวขาวเชิญเค้ามาคิดเมนูพิเศษให้ค่ายมวยเรา เค้าก็จัดเต็มสิ 
เชฟโจ ขอเมนูเจ๋งๆนะ พี่บัวขาวชอบอะไรแปลกใหม่ 

โจ
 	     		    ชัวร์ครับผู้จัดการ ผมจัดเต็มเลยงานนี้

บรรยากาศตึงเครียดสงบลง หลังผู้จัดการเข้ามาห้ามมวย / แม่ครัวตัวแสบเดินสะบัดก้นไป / โจเดินออกไปจากบริเวณโรงครัว / ดวงอาทิตย์กำลังลับขอบฟ้า
CUT TO

10 INT / INSIDE BUAKAW OFFICE / EVENING
โจเดินขากะเผลกเข้ามาในออฟฟิศของบัวขาว / ภายในออฟฟิศประดับประดาไปด้วยภาพถ่ายถ้วยรางวัล / เข็มขัดแชมเปี้ยนที่บัวขาวเคยได้รับมาดูขลังมาก / ภายในออฟฟิศยังไม่มีคน โจจึงเดินมองไปรอบๆห้อง / ภาพแทนสายตาของโจมองไปที่ภาพถ้วยรางวัลต่างๆมากมาย / กล้องรับหน้าโจ เขาดูตะลึงกับสิ่งที่ได้เห็นอยู่ตรงหน้า / ท่านใดนั้นได้ยินเสียงบัวขาวทักทายมาจากข้างหลัง เขาเพิ่งเดินเข้าประตูมา / บัวขาวพูดกับโจ / โจยกมือไหว้

บัวขาว
ทุกอย่างล้วนแลกมาด้วยหยาดเหงื่อ เลือดเนื้อ บาดแผล และความเจ็บปวด พี่เป็นลูกชาวนายากจน หัดชกมวยตอน 8 ขวบ พออายุ 15 ก็เข้าสังกัดแล้วมาชกที่กรุงเทพ ได้แชมป์ประเทศไทย อันนี้ปี 47 ไปชก K-1 WorldMax ที่ญี่ปุ่นได้แชมป์โลก 3 ปีที่นั่น แต่ก็มีแพ้ไม่ได้ชนะหมดนะ 

บัวขาวเล่าอดีตของเขาให้โจฟัง /   กล้อง close up เข็มขัดแชมป์ / ถ้วยและเหรียญรางวัลมากมายที่โชว์อยู่รอบๆห้องทำงานของบัวขาว / ตัดสลับกับ footage สมัยบัวขาวเริ่มชกมวยสมัยเด็ก / สมัยหนุ่ม /  ไปจนถึงไฟท์สำคัญๆในชีวิตที่บัวขาวชนะ / โจตั้งใจฟังแล้วพูดคุยกับบัวขาว

โจ
สวัสดีครับพี่บัวขาว ผมโจ เป็นเชฟที่พี่นาคินแนะนำให้มาคิดเมนูให้พี่  พี่เป็นไอดอลผม ผมอยากแกร่งให้ได้ครึ่งนึงของพี่ ผมต้องปิดร้านอาหารของตัวเอง แล้วมาเป็นโชเฟอร์ หวังจะได้กลับมาทำอาหารอีก ขอบคุณพี่ให้โอกาสผม
         บัวขาว
 ตอนแรกที่เห็นเชฟโจ พี่คิดว่าคนนี้หน่วยก้านดี นึกว่าจะมาฝึกมวย นี่เริ่มงานพรุ่งนี้ใช่มั้ย คิดเมนูแปลกๆอร่อยๆ     เลยนะ อยากชิมแล้ว!  
			          		         โจ
       ครับ พี่บัวขาว! ผมคิดได้เกือบครบแล้ว เหลืออีกอย่างสองอย่าง
         บัวขาว
ดีๆ ชอบซ้อมมวยระวังไอ้อ้นมันอัดเดี้ยงไปซะก่อนล่ะ เพลาๆหน่อยนะเชฟ

โจยิ้ม / แล้วเดินกะเผลกออกจากออฟฟิศของบัวขาวไป / บัวขาวมองตาม
CUT TO

11 EXT / AT BUAKAW VILLAGE / MORNING

โจเดินไปที่นาข้าวที่ปลูกอยู่ในบริเวณบัวขาววิลเลจ / เห็นโจเลือกข้าวจากลุงและป้าชาวนาที่เป็นคนปลูก / เมล็ดข้าวอวบๆในมือโจ / โจสนทนากับชาวนาทั้งสอง

โจ (VO)
ผมมาเลือกข้าวไปใส่ในเมนู ที่นี่ปลูกข้าวพันธุ์ดีของสุรินทร์ บ้านเกิดพี่บัวขาว อย่างข้าวหอมมะลิ.     สุรินทร์ ข้าวปกาอำปึล ข้าวกล้องมะลิแดง  ข้าวเหนียวและข้าวเหนียวดำสุรินทร์ ได้ข้าวดีมีชัยไปกว่าครึ่งแล้วครับ 

โจเดินแบกถุงใส่ข้าวกลับมาโรงครัว  
CUT TO

12 INT / IN A KITCHEN AT BUAKAW VILLAGE / DAY
โจหุงข้าวเหนียว และ ข้าวเหนียวดำสุรินทร์ / ข้าวสุกแล้วดูน่ากินมาก / เค้าลองปั้นและจัดเรียงข้าวเหนียวเป็นรูปทรงนักมวยสองคนกำลังต่อสู้กันอยู่คล้ายแม่ไม้ท่าหักงวงไอยรา บนแผ่นไม้สัก / จากนั้นจึงใช้เนื้อโควากิวอย่างดีผัดกระเพรา / แล้วจึงท็อปด้วยไข่แดงดองดูน่ากินมาก / แล้วจึงตักราดไปบนแผ่นไม้ในตำแหน่งใกล้ๆกับข้าวเหนียวรูปทรงนักมวยสู้กันดูแปลกตามาก / หลังจากนั้นโจยกมาวางที่โต๊ะในห้องครัวรวมกับอีก 2 จาน คือซี่โครงย่าง บีฟชอร์ตริบส์ และไก่อบทรัฟเฟิลภูเขาไฟ ที่จัดเรียงไว้แล้วบนโต๊ะนั้น / โจมองอาหารเหล่านั้นด้วยสีหน้าพึงพอใจ / แม่ครัวขี้อิจฉายืนมองด้วยสีหน้าอิจฉา


     โจ
ชวาแทงหอกซี่โครงย่าง… ไต่เขาพระสุเมรุไก่อบทรัฟเฟิลภูเขาฟูเขาไฟ… หักงวงไอยราข้าวเหนียวกระเพราวากิวไข่แดงดอง… ขาดอีกแค่เมนูเดียว ต้องคิดให้ออก… คิดให้ออก

แม่ครัว
                    เมนูสุดท้าย ฉันคิดให้มั้ย

   โจ
                    ไม่เป็นไร… ขอบคุณ

แม่ครัว
                         ไม่เอาก็ตามใจ  แต่ชั้นว่า เธอน่าจะโดนไอ้อ้นเตะตายซะก่อน

แม่ครัวพูดจบบก็เดินออกไป / โจมองตามแล้วส่ายหัว

FADE TO BLACK 

13 INT / GYM / MORNING 

โจเดินมาที่ค่ายมวยบัวขาว/วันนี้ดูเงียบกว่าทุกๆวัน/สีหน้าของโจดูเครียดเค้ามองหาเทรนเนอร์อ้นแต่ไร้วี่แวว /โจผิดหวังจึงเดินออกไปข้างนอกเพื่อวิ่งออกกำลังกายแทน
CUT TO

14 EXT / AT BUAKAW VILLAGE / MORNING

โจวิ่งไปตามถนนริมทุ่งนา / บรรยากาศยามเช้ายังมีหมอกปกคลุม / โจวิ่งมาได้สักพักนึงก็มีผู้ชายคนหนึ่งวิ่งสวนมา / เขาคือบัวขาวนั่นเอง / โจหยุดยกมือไหว้ทักทายบัวขาว / บัวขาวทักทายโจพร้อมกับถามเขา

บัวขาว
                                         ว่าไงเชฟโจ… พรุ่งนี้พี่จะได้ชิมเมนูใหม่แล้วใช่มั้ย?

โจ 
                                                        ยังขาดอีกเมนูนึง ยังคิดไม่ออกครับ

บัวขาวยิ้มแล้ววิ่งต่อไป / ใบหน้าโจเครียดลงอย่างเห็นได้ชัด / เค้าเดินไปนั่งเงียบๆใต้ต้นไม้ใหญ่ / กล้อง track in เข้าไปที่ใบหน้าของเขา
DISSOLVE TO

15 ภาพ MONTAGE flashback โจชกมวย 

ภาพ flashback โจโดนอัดซ้าย ขวา / ทั้งหมัด / ศอก / เข่า / ถีบ / เตะ บนเวทีขณะเทรนมวยกับเทรนเนอร์ / โจนั่งที่มุมโดนน้ำราดหัว / โจโดนอัดอีกหลายหมัด หลายชุด / โดนแม่ไม้มวยไทยไปจนเป๋บ้าง / ล้มบ้าง / น็อคไปบ้าง 

14B EXT / AT BUAKAW VILLAGE / MORNING (continued)

โจลุกขึ้น / เดินคอตกกลับมาที่ค่ายมวย / สีหน้าของเค้าดูเครียด 
CUT TO

15 INT / GYM / DAY

โจเดินมาที่ยิมอีกครั้งเพื่อมองหาเทรนเนอร์อ้นแต่ไม่พบ /  ทันใดนั้นเขาก็ได้ยินเสียงเรียกดังมาจากบนเวที / เป็นเสียงเรียกของบัวขาวนั้นเอง / เค้าเรียกโจให้เปลี่ยนชุดแล้วขึ้นมาบนเวที / โจตกใจแต่ก็ดีใจที่จะได้มีโอกาสขึ้นเวทีซ้อมชกกับบัวขาว เพราะคู่ซ้อมของบัวขาวไม่สบาย
โจ 
                                                                พี่อ้น พี่อ้นอยู่มั้ยครับ?
บัวขาว
                                    วันนี้อ้นมันลาป่วย!  เชฟโจ… สวมนวมแล้วขึ้นมาฝึกกันเลย

โจดีใจ / เขา รีบสวมนวม / เปลี่ยนชุด / แล้วกระโดดขึ้นไปบนเวที  / บัวขาวพูดสอนโจไปด้วยชกไปด้วย / โจทำตาม  

บัวขาว
                   การ์ดอย่าตก ลุยละนะ!
                                    
บัวขาวงสืบเท้าเดินเข้าไปหาโจ / โจตั้งการ์ดรอ / บัวขาวยกขาเตะไปหนึ่งที เสียงดังป๊าบ / โจยกการ์ดกันเอาไว้ แล้วสวนกลับด้วยแข้งซ้ายทันที / โจเตะล่าง บัวขาวยกเข่ากัน / แล้วรุกเข้าไปใช้หมัดซ้ายต่อยลำตัวโจ เสียงดังตุ้บ / โจกระเด็นถอยกรูดมาที่มุม / บัวขาวไล่บี้ต่อ เขาแทงเข่าเข้าที่ลำตัวโจ โจกอด แล้วแทงเข่าสวน / ทั้งคู่แลกอาวุธกันไปมา 

บัวขาว
                                            ไม่เลวเลยเชฟโจ หัดมวยมานานแล้วเหรอ?
   โจ
          ก็หัดมาพักนึงแล้วครับ อาผมเคยเป็นนักมวย เค้าสอนให้

บัวขาว
       ฝึกแม่ไม้มวยไทยให้ครบ… ปักษาแหวกรัง… มอญยันหลัก… นาคาบิดหาง… แล้วนี่ … สับหัวมัจฉา


พูดจบบัวขาวก็ใช้แม่ไม้มวยไทยกับโจทันที / เขาชกไปสอนไป / เริ่มจากท่าปักษาแหวกรัง / มอญยันหลัก / นาคาบิดหาง / แล้วมาจบที่ท่าสับหัวมัจฉา / เมื่อโจต่อยขวาเข้าที่ลำตัว / บัวขาวใช้แขนซ้ายลงมากัน / พร้อมใช้จังหวะนี้เอาแขนขวาท่อนล่างของเค้าสับลงไปบนหัวโจเหมือนคนสับหัวปลาดังฉึก! / โจทรุดฮวบลงไปกองกับพื้นทันที / ภาพแทนสายตาโจเห็นภาพบัวขาวเลือนรางหมุนเป็นวงกลมแบบกล้องคาไลโดสโคป 
บัวขาวรีบพยุงโจลุกขึ้นมาจากพื้นเวที /โจดูโอเค /บัวขาวจึงบอกให้เขาไปพักผ่อน / โจเดินกระย่องกระแย่งออกไป 
FADE TO BLACK

16 INT / IN A KITCHEN AT BUAKAW VILLAGE / NIGHT

ในความมืด โจกำลังจับปลายกขึ้นมาสับ แล้วทอดในกะทะ / close up ปลากะพงตัวใหญ่กำลังถูกทอดในน้ำมันท่วมๆดูน่ากิน / โจเอาปลาขึ้นมาจากกระทะ / เขาวางมันลงบนจานเปลใบใหญ่ / ตักซ้อสพริกสามรสที่เพิ่งทำเสร็จราดลงไป / โจเอาน้ำแข็งประคบหัวตัวเองที่ยังระบม / แม่ครัวตัวแสบเดินเข้ามาดูโจใกล้ๆ

โจ (VO)
                                เมนูจานสุดท้าย… สับหัวมัจฉาทอดน้ำปลาราดซ้อสพริกสามรส!
					แม่ครัว
             	          ถ้าให้ชั้นช่วยคิดตั้งแต่แรก  ก็ไม่ต้องโดนสับหัวโนแบบนี้หรอก ​ฮ่าๆๆ สมน้ำหน้า

โจทำหน้าเบื่อแม่ครัวขี้อิจฉา / เขาส่ายหน้า / แล้วจึงหมุนปลาเพื่อประดับประดาให้สวยงาม
     
CUT TO

17 INT / AT BUAKAW VILLAGE RESTAURANT / DAY

โจเตรียมอาหารในครัวเพื่อนำเสนอบัวขาว / บัวขาวนั่งรอที่โต๊ะอาหารพร้อมผู้จัดการและเทรนเนอร์อ้น /โจง่วนหน้าเตา /เขาทยอยยกอาหารมาวางบนโต๊ะจนครบแล้วจึงพูดแนะนำอาหารทีละจาน

โจ
จานแรก ปักษาแหวกรังข้าวซอยเส้นกรอบ
จานที่สองชวาแทงหอกซี่โครงหมูย่างช็อตริบส์
จานที่สาม ยอเขาพระสุเมรุไก่อบทรัฟเฟิลภูเขาไฟ
จานที่สี่ หักงวงไอยราข้าวเหนียวกระเพราวากิวไข่แดงดอง
และจานที่ห้า สับหัวมัจฉาทอดน้ำปลาราดซ้อสพริกสามรส

กล้อง closed up อาหารที่โจคิด / ได้รับแรงบันดาลใจจากแม่ไม้มวยไทย /ภาพแฟลชแบคแม่ไม้มวยไทยที่โจโดนอัดใส่แว๊บขึ้นมาทั้ง 5 ท่า /ตัดสลับกับอาหารทีละจานของเขา / ดูแปลกตาแต่น่ากินมาก /บัวขาวตะลึงกับสิ่งที่เห็นตรงหน้า /เขากลืนน้ำลายเอื้อกหันไปมองหน้าผู้จัดการและเทรนเนอร์อ้นที่นั่งอยู่ด้านข้าง / ทั้งสองก็กลืนน้ำลายเอื้อกด้วยความอยากกินเช่นกัน / บัวขาวปรบมือให้โจด้วยความชื่นชม / ก่อนที่ทั้งหมดจะลงมือกินอย่างเอร็ดอร่อย / กล้องรับหน้าโจ สีหน้าเค้าดูมีความสุขมาก / แม่ครัวยืนแอบตกตะลึงผลงานของโจ

FADE TO BLACK

18 EXT / AT BUAKAW VILLAGE / MORNING

โจขนสัมภาระขึ้นท้ายรถ / เขาร่ำลาบัวขาวและเทรนเนอร์อ้น และแม่ครัวเฟิร์น / ก่อนจะขับรถออกมาจากบัวขาววิลเลจ / กล้องจับภาพที่ ใบหน้าของโจขอดูมีความสุข / ภาพถ่ายทางอากาศจากโดรน รถของโจวิ่งไปบนไฮเวย์ ตามสันเขาอันสวยงามของจังหวัดเชียงใหม่ 

โจ (VO)

ผมได้กลับมาทำอาหารอีกครั้ง แม้จะเป็นช่วงเวลาสั้นๆ และต้องแลกมาด้วยความเจ็บปวดบ้าง แต่มันก็เป็นช่วงเวลาที่ผมมีความสุข ได้เรียนรู้และได้แรงบันดาลใจจากพี่บัวขาว สุดยอดมวยไทย  เค้าคือตำนานจริงๆ

(เพลงเติมไฟของชีพชนกขึ้นคลอแล้วเล่นจนจบ)

End credit                 

